rejauldu/bengali-wikipedia huggingface dataset:
থাম্ব|মহাকাল মন্দির প্রাঙ্গণ মহাকাল মন্দির ভারতের পশ্চিমবঙ্গ অঙ্গরাজ্যের দার্জিলিং জেলায় অবস্থিত একটি মন্দির। যা ১৭৮২ খ্রিস্টাব্দে দুর্জয় লিং জিং নামে একজন লামার উদ্যোগে নির্মিত হয়েছিল। এই মন্দিরটি প্রধানত ভগবান শিবের মন্দির তবে এখানে মহাদেবের সাথে মা কালী, হনুমান, গণেশ ও ভগবান বুদ্ধও পূজিত হন। এই মন্দিরটিতে হিন্দু ও বৌদ্ধ উভয় ধর্মের মানুষেরাই প্রার্থনা করতে আসেন। https://darjeelingadventuretourism.com/mahakal-temple   সৃষ্টির ইতিবৃত্ত    মহাকাল ধামের স্থানে প্রাচীনকালে দুর্জয় লিং নামে একটি গুম্ফা ছিল। যেটা ১৭৬৫ খ্রিস্টাব্দে দুর্জয় লিং জিং দ্বারা নির্মিত হয়েছিল। পরবর্তীকালে গোর্খা সেনার আক্রমণে এই গুম্ফা ধ্বংসপ্রাপ্ত হয়ে যায়, তবে ১৭৮২ খ্রিস্টাব্দে এই মন্দিরটি পুনর্নির্মিত হয়।   অবস্থান  মহাকাল মন্দির দার্জিলিং শহরের মূল কেন্দ্র ম্যাল রোড দ্বারা পরিবেষ্টিত। চৌরাস্তার পিছনে ‘মহাকাল মার্কেটে’র পাশ দিয়ে গিয়ে কিছুটা চড়াই রাস্তায় উঠলেই এই মহাকাল মন্দিরে পৌঁছানো যায়। ধর্মপ্রাণ পর্যটকেরা দার্জিলিংয়ে আসলে একবার হলেও এই মন্দির দর্শন করে যান। https://www.darjeelingonline.in/city-guide/mahakal-temple   পরিশিষ্ট   এই শুভ্র মন্দিরটি জুড়ে রয়েছে বিভিন্ন ছোট স্তূপ, নানা রঙের প্রার্থনা পতাকা, বৌদ্ধ চক্র এবং ঘণ্টা। এছাড়া চারিদিকের পাইনের ছায়া ও মেঘেদের খেলার আসমান ছুঁয়ে এই মন্দিরটি যেন শান্তি ও ঐক্যের মিলনস্থল হিসেবে পর্যটকদের মাঝে বিরাজমান রয়েছে।থাম্ব|মহাকাল মন্দিরের বিগ্রহ  তথ্যসূত্র  বিষয়শ্রেণী:পশ্চিমবঙ্গের মন্দির বিষয়শ্রেণী:শিব মন্দির বিষয়শ্রেণী:পশ্চিমবঙ্গের শিব মন্দির বিষয়শ্রেণী:ভারতের মন্দির বিষয়শ্রেণী:হিন্দু উপাসনার স্থান বিষয়শ্রেণী:দার্জিলিঙের পর্যটন কেন্দ্র
ক্লুব স্পোর্তোভি গুর্নিক জাবজে (, ; এছাড়াও গুর্নিক জাবজে নামে পরিচিত) হচ্ছে জাবজে ভিত্তিক একটি পোলীয় পেশাদার ফুটবল ক্লাব। এই ক্লাবটি বর্তমানে পোল্যান্ডের শীর্ষ স্তরের ফুটবল লীগ একস্ত্রাকলাসায় খেলে। এই ক্লাবটি ১৯৪৮ সালের ১৪ই ডিসেম্বর তারিখে প্রতিষ্ঠিত হয়েছে। গুর্নিক জাবজে তাদের সকল হোম ম্যাচ জাবজের আর্নেস্টা পোয়ল স্টেডিয়ামে খেলে থাকে; যার ধারণক্ষমতা হচ্ছে ২৪,৪১৩। বর্তমানে এই ক্লাবের ম্যানেজারের দায়িত্ব পালন করছেন মারৎসিন ব্রশ এবং সভাপতির দায়িত্ব পালন করছেন বার্তোশ সার্নোভস্কি। পোলীয় মধ্যমাঠের খেলোয়াড় শিমন মাতুশেক এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, গুর্নিক জাবজে এপর্যন্ত ২১টি শিরোপা জয়লাভ করেছে; যার মধ্যে ১৪টি একস্ত্রাকলাসা, ৬টি পোলীয় কাপ এবং ১টি পোলীয় সুপার কাপ শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, গুর্নিক জাবজের সবচেয়ে বড় সাফল্য হচ্ছে ১৯৬৯–৭০ ইউরোপীয় কাপ উইনার্স কাপের ফাইনালে পৌঁছানো; যেখানে তারা ইংরেজ ক্লাব ম্যানচেস্টার সিটির ১–২ গোলে পরাজিত হয়েছিল।  অর্জন ঘরোয়া একস্ত্রাকলাসা চ্যাম্পিয়ন (১৪): ১৯৫৭, ১৯৫৯, ১৯৬১, ১৯৬২–৬৩, ১৯৬৩–৬৪, ১৯৬৪–৬৫, ১৯৬৫–৬৬, ১৯৬৬–৬৭, ১৯৭০–৭১, ১৯৭১–৭২, ১৯৮৪–৮৫, ১৯৮৫–৮৬, ১৯৮৬–৮৭, ১৯৮৭–৮৮ রানার-আপ (৪): ১৯৬২, ১৯৬৮–৬৯, ১৯৭৩–৭৪, ১৯৯০–৯১ পোলীয় কাপ চ্যাম্পিয়ন (৬): ১৯৬৪–৬৫, ১৯৬৭–৬৮, ১৯৬৮–৬৯, ১৯৬৯–৭০, ১৯৭০–৭১, ১৯৭১–৭২ রানার-আপ (৭): ১৯৫৫–৫৬, ১৯৫৬–৫৭, ১৯৬১–৬২, ১৯৬৫–৬৬, ১৯৮৫–৮৬, ১৯৯১–৯২, ২০০০–০১ পোলীয় সুপার কাপ: চ্যাম্পিয়ন (১): ১৯৮৮  ইউরোপ  ইউরোপীয় কাপ: কোয়ার্টার-ফাইনাল (১): ১৯৬৭–৬৮  উয়েফা কাপ উইনার্স কাপ: রানার-আপ (১): ১৯৬৯–৭০  তথ্যসূত্র  বহিঃসংযোগ      বিষয়শ্রেণী:গুর্নিক জাবজে বিষয়শ্রেণী:একস্ত্রাকলাসার ক্লাব বিষয়শ্রেণী:পোল্যান্ডের ফুটবল ক্লাব বিষয়শ্রেণী:১৯৪৮-এ পোল্যান্ডে প্রতিষ্ঠিত বিষয়শ্রেণী:১৯৪৮-এ প্রতিষ্ঠিত ফুটবল ক্লাব
thumb|right|১৯৭৫ সালের দিকে পিডিপি-১১ এর উপর ভিত্তি করে নির্মিত ফ্রন্ট এন্ড প্রসেসর ফ্রন্ট এন্ড প্রসেসর (এফইপি) (ইংরেজি:Front end processor), অথবা একটি যোগাযোগকারী প্রসেসর হল ছোট আকারের কম্পিউটার যা হোস্ট কম্পিউটারে কিছু সংখ্যক নেটওয়ার্ক যেমন এসএসএ বা কিছু সংখ্যক পেরিফেরাল ডিভাইস যেমন টার্মিনাল, ডিস্ক ইউনিট, প্রিন্টার এবং টেপ ইউটনিট ইত্যাদির মধ্যে সাধারণ ক্ষেত্র হিসেবে কাজ করে। হোস্ট কম্পিউটার এবং ফ্রন্ট এন্ড প্রসেসরের মধ্যে ডেটা আদান প্রদান হয় দ্রুতগতির সমান্তরাল সাধারণ ক্ষেত্র দিয়ে। এটি পেরিফেরাল যন্ত্রাংশের সাথে যোগাযোগ করে কমগতি সম্পন্ন সাধারণ ক্ষেত্র ব্যবহার করে, সাধারণত যোগাযোগ নেটওয়ার্ক দিয়ে। উদ্দেশ্য হিসেবে হোস্ট কম্পিউটার থেকে পেরিফেরাল যন্ত্রাংশ ব্যবস্থাপনার কাজ অফ লোড করা, বার্তা প্রেরণ ও গ্রহণ, প্যাকেট সন্নিহিত ও অসন্নিহিতকরন, ভুল নির্ণয় এবং তা ঠিক করা। দুটো উদাহরণ হতে পারে আইবিএম ৩৭০৫ যোগাযোগ নিয়ন্ত্রণকারী এবং বারোগস (Burroughs) তথ্য যোগাযোগের প্রসেসর।  কখনো কখনো এফইপি কেউ কেউ যোগাযোগ নিয়ন্ত্রণকারী হিসেবে অবিহিত করেন। প্রথম দিকের যোগাযোগ নিয়ন্ত্রণকারীগুলো যেমন আইবিএম ২৭০x সিরিজগুলো ছিল তার দিয়ে বানানো কিন্তু পরেরগুলো ছিল প্রোগ্রাম করা যায় এমন ডিভাইস।  এটি asymmetric multi processor systems ব্যবহার হয়ে থাকে। এটি একটি প্রসেসিং যন্ত্রাংশ (সাধারণত একটি কম্পিউটার) যা ইনপুট উৎসের কাছাকাছি থাকে মূল প্রসেসরের থেকে। এটি যে কাজগুলো করে তা হল রেডিওর মাধ্যমে উপাত্ত প্রেরণ ও পরিমাপের নিয়ন্ত্রণ, তথ্য সংগ্রহ,  প্রসেস হয়নি এমন সেন্সর তথ্যগুলোকে হ্রাস করা, কিবোর্ড ইনপুটের বিশ্লেষণ ইত্যাদি   ইন্টারনেট প্রটোকলের যুগে এফইপি যোগাযোগ  এফইপি ভোক্তাদের এপ্লিকেশনগুলো এবং নেটওয়ার্কগুলোর হোস্ট কম্পিউটারের এপ্লিকেশনের সাথে সংযোগ স্থাপনের জন্য কাজ করে। বর্তমানের ইন্টারনেট এবং এর প্রটোকল যা বিশ্বব্যাপি সমাদৃত, কারণে ধরা হয় যে এফইপি'র কোন প্রয়োজনীয়তা নেই।IBM Front-End Processor Replacement Solution - Cisco Systems এটা সত্য হতে পারে যেখানে এটি শুধু মাত্র সরল সংযোগের ক্ষেত্রে (যদি ধরা হয় আইপি ঠিকানা কখনো পরিবর্তন হয় না)। কিন্তু এটি অন্য কিছু গুরুপূর্ন কাজও করে, যা লেনদেন এপ্লিকেশনে, বার্তা এবং লেনদেন সুইচিং, মাল্টিপ্লেক্সিং, লেনদেনের নিরাপত্তা, সেবার মানের নিশ্চয়তা প্রদানকারী এবং এন্ড-টু-এন্ড লেনদেন ব্যবস্থাপনায় ও রিপোর্টিংয়ের সাথে ঘনিষ্ঠভাবে জড়িত। এইসব কার্যপ্রনালী গুরুত্বপূর্ণ যেসব ক্ষেত্রে তা হল ব্যাংকিং, সরকারি খাতে, বিক্রয় পয়েন্টে, নিরাপত্তায় এবং স্বাস্থ্য সচেতনতা এপ্লিকেশনে। এই সকল ক্ষেত্রে এটির গুরুত্ব আগের চেয়েও বেড়েছে।  যদিও আইবিএম তাদের ৩৭৪৫/৩৭৪৬ যোগাযোগ এফইপি প্রসেসরগুলো তুলে নিয়েছে বাজারজাতকরন থেকে ২০০৩ সালে তবুও তারা ২০০০০ মত এফইপি প্রসেসর দেখাশোনা করা থেকে বিরত হয়নি। আইবিএম এর সাথে মাইক্রোকোড বৃদ্ধির সক্ষমতা প্রদান সংবলিত বৈশিষ্ট্য দিচ্ছে। সারা বিশ্বে ছোট ছোট প্রতিষ্ঠানগুলো আইবিএমের শূন্যতা পূরনে এগিয়ে আসছে।   তথ্যসূত্র   বহিঃসংযোগ Front End Processors for Substations  বিষয়শ্রেণী:গ্রথিত ব্যবস্থা বিষয়শ্রেণী:মেইনফ্রেম কম্পিউটার
__TOC__  ০৮ মে ২০২০  সন্দেহভাজন সকপাপেট               সরঞ্জাম: সম্পাদকের মিথস্ক্রিয়া বিশ্লেষণ • মিথস্ক্রিয়ার সময়রেখা  উপরোক্ত একাউন্টসমূহ থেকে আজকে :বাংলাদেশ ছাত্রলীগ পাতায় ও নিবন্ধের আলাপ পাতায় অগঠনমূলক সম্পাদনায় ব্যবহৃত হয়েছে। সম্পাদনার ধরন দেখে বুঝা যাচ্ছে সবগুলো একাউন্ট একই ব্যবহারকারী দ্বারা পরিচালিত। [...ব্যবহারকারী নাম...]  অন্য ব্যবহারকারী কর্তৃক মন্তব্য অভিযুক্ত পক্ষও নিচের অনুচ্ছেদে মন্তব্য/আলোচনা করতে পারেন।  ব্যবহারকারী পরীক্ষক ও/বা টহল দানকারী প্রশাসকের মন্তব্য নিচেরগুলি একে অপরের সক হিসেবে  ও ।        নিচেরগুলি একে অপরের সক হিসেবে ।      বাকীগুলি সম্পর্কহীন। --আফতাবুজ্জামান (আলাপ) ১৮:০৭, ৮ মে ২০২০ (ইউটিসি)  বিষয়শ্রেণী:উইকিপিডিয়া সকপাপেট তদন্ত/২০২০
সুনামগঞ্জ বাংলাদেশের উত্তরাঞ্চলের সিলেট বিভাগের একটি শহর। প্রশাসনিকভাবে শহরটি সুনামগঞ্জ জেলা এবং সুনামগঞ্জ সদর উপজেলার সদর। এটি সুনামগঞ্জ জেলার সবচেয়ে বড় এবং প্রধান শহর। সুরমা নদীর পাড়ে সুনামগঞ্জ শহর অবস্থিত। সুনামগঞ্জ শহরের সবচেয়ে নিকটবর্তী আন্তর্জাতিক বিমানবন্দর হলো ওসমানী আন্তর্জাতিক বিমানবন্দর। বিভাগীয় শহর সিলেট থেকে সুনামগঞ্জ শহরের দূরত্ব ৫১কি.মি.।  জনসংখ্যা বাংলাদেশের আদমশুমারি ও গৃহগণনা-২০১১ অনুযায়ী সুনামগঞ্জ শহরের মোট জনসংখ্যা ৭০,১২৬ জন যার মধ্যে ৩৫,৯১৫  জন পুরুষ এবং ৩৪,২১১ জন নারী। এ শহরের পুরুষ এবং নারী অনুপাত ১০৫:১০০।   ঘনত্ব - ৩৯৫০/বঃকিঃ শিক্ষিতের হার - ১.০৭% জনসংখ্যা বৃদ্ধির হার - ৪.৩৩% মোট পরিবার সংখ্যা - ৯,৪৭৭ গড় পরিবারের আকার - ৯.২৪ জন  ভৌগোলিক উপাত্ত শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ১০ মিটার।  প্রশাসন ১৯১৯ সালে সুনামগঞ্জ শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে সুনামগঞ্জ পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ৪৫টি মহল্লায় বিভক্ত ।  ২০.১৭ বর্গ কি.মি. আয়তনের সুনামগঞ্জ শহরের  ১৭.৩১ বর্গ কি.মি. এলাকা  সুনামগঞ্জ পৌরসভা দ্বারা পরিচালিত হয়।  নগরচিত্র সুনামগঞ্জ পৌর এলাকার বিভিন্ন প্রতিষ্ঠানের সংখ্যা সাধারণ খুচরা দোকান - ১২৬৭ পাইকারী দোকান - ৯০ ক্ষুদ্র শিল্প প্রতিষ্ঠান - ৯৯ মাঝারী শিল্প প্রতিষ্ঠান - ১১৩ বড় শিল্প প্রতিষ্ঠান - ১২ বাসষ্ট্যান্ড - ১ লঞ্চ জেটি - ১ সরকারী হাসপাতাল - ৩ প্রাইভেট হাসপাতাল - ৩ প্রাইভেট ক্লিনিক - ৪ ডায়াবেটিক সেন্টার -১ মাতৃমঙ্গল কেন্দ্র - ১ পশু হাসপাতাল - ১ প্রাইমারীস্কুল - ১৯ পৌর:প্রাই:স্কুল - ৭ ভকেশনাল ট্রেনিং - ১ পিটিআই - ১ মাদ্রাসা - ৮ মাধ্য: বিদ্যালয় - ৬ কলেজ - ৪ ব্যাংক - ১৫ মসজিদ - ৭৩ মন্দির - ৬ গির্জা - ১ কবরস্থান - ৮ শ্মশান - ১ শিশু সদন - ১ অডিটরিয়াম - ১ পাবলিক লাইব্রেরী - ২ জাদুঘর - ২ স্টেডিয়াম - ২ ঈদগাহ - ৮ মাছ প্রক্রিয়াজাত কেন্দ্র- ১ স’মিল - ১০ ময়দা মিল- ১ রাইস মিল - ৬ বেকারী - ৩ স্টোন ক্রাশার - ২ ল্যান্ডফিল - ১ পাকা ইমারত - ৩০% আধা পাকা - ৬৫% কাঁচাগৃহ - ৫%  শিক্ষা ব্যবস্থা সুনামগঞ্জ শহরের স্বাক্ষরতার হার হলো শতকরা ৫৫.৩৫ ভাগ। উল্লেখযোগ্য ব্যক্তি হাছন রাজা  তথ্যসূত্র  বিষয়শ্রেণী:বাংলাদেশের শহর বিষয়শ্রেণী:সিলেট বিভাগের জনবহুল স্থান
ওয়াটারলু বিশ্ববিদ্যালয় কানাডার অন্টারিওর ওয়াটারলুতে অবস্থিত একটি পাবলিক বিশ্ববিদ্যালয়। এর মূল ক্যাম্পাস ৪০৪ হেক্টর জমিতে অবস্থিত। এটি ছয়টি ফ্যাকাল্টি এবং দশটি ফ্যাকাল্টি-ভিত্তিক স্কুলের মাধ্যমে অ্যাকাডেমিক প্রোগ্রাম পরিচালনা করেন। এর প্রায় ২৬০০০ উপস্নাতক এবং ৪০০০ স্নাতকোত্তর শিক্ষার্থী রয়েছে।   তথ্যসূত্র   বিষয়শ্রেণী:কানাডার বিশ্ববিদ্যালয় বিষয়শ্রেণী:১৯৫৬-এ প্রতিষ্ঠিত শিক্ষাপ্রতিষ্ঠান বিষয়শ্রেণী:অন্টারিওর বিশ্ববিদ্যালয় বিষয়শ্রেণী:১৯৫৬-এ প্রতিষ্ঠিত বিশ্ববিদ্যালয় ও কলেজ
ঊর্বশী হিন্দু সংস্কৃতির একজন অপ্সরা (নিম্ফ)।  উর্বশী, ঊর্বশী বা উর্বসী দ্বারা আরও বুঝাতে পারে:   ব্যক্তি    উর্বশী (অভিনেত্রী) (জন্ম ১৯৬৭), ভারতীয় অভিনেত্রী  উর্বশী বুটালিয়া (জন্ম ১৯৫২), ভারতীয় নারীবাদী এবং প্রকাশক  উর্বশী চৌধুরী (জন্ম ১৯৮৬), ভারতীয় অভিনেত্রী এবং মডেল  উর্বশী ঢোলাকিয়া (জন্ম ১৯৭৯), ভারতীয় টেলিভিশন অভিনেত্রী  উর্বশী রাউটেলা (জন্ম ১৯৯৪), ভারতীয় বলিউড অভিনেত্রী, মডেল এবং সৌন্দর্য প্রতিযোগিতার শিরোপাধারী  উর্বশী শর্মা (জন্ম ১৯৮৪), ভারতীয় বলিউড অভিনেত্রী  উর্বশী বৈদ (জন্ম ১৯৫৮), ভারতীয়-আমেরিকান এলজিবিটি অধিকার কর্মী   উদ্ভিদ   উর্বশী বা পারিজাত হচ্ছে Fabaceae পরিবারের একটি উদ্ভিদ   অন্যান্য ব্যবহার    উর্বশী (চলচ্চিত্র), একটি ১৯৯০ সালের ভারতীয় মালায়ালাম চলচ্চিত্র  কাধলান_এর উর্বসী (গান) (সাউন্ডট্র্যাক)  উর্বশী (গান), ইয়ো ইয়ো হানি সিংয়ের ২০১৮ সালের একটি গান
পেজমান মোন্তাজেরী (, জন্ম: ৬ সেপ্টেম্বর ১৯৮৩) হলেন একজন ইরানী পেশাদার ফুটবলার, যিনি ইরানি ক্লাব এস্তেঘলাল এবং ইরান জাতীয় দলের হয়ে একজন রক্ষণভাগের খেলোয়াড় হিসেবে খেলেন।  ক্যারিয়ার পরিসংখ্যান আন্তর্জাতিক গোল স্কোর এবং ফলাফলের কলামে ইরানের গোলসংখ্যা প্রথমে উল্লেখ করা হয়েছে।  #  তারিখ  ভেন্যু  প্রতিপক্ষ  স্কোর  ফলাফল  প্রতিযোগিতা ১.  ৫ অক্টোবর ২০১১  আজাদী স্টেডিয়াম, তেহরান, ইরান    ৫–০ ৭–০ প্রীতি ম্যাচ  ব্যক্তিগত জীবন তার ভাই, নাদার মোন্তাজেরী ইরান জাতীয় রাগবি ইউনিয়ন দলের হয়ে খেলেন এবং তার চাচাতো ভাই, রুজবেহ মাদাদী ইরান জাতীয় ফুটবল একাডেমীর কোচের দায়িত্ব পালন করেন।  সম্মাননা ক্লাব ফুলাদ ইরান প্রো লীগ (১): ২০০৪–০৫  এস্তেঘলাল ইরান প্রো লীগ (২): ২০০৮–০৯, ২০১২–১৩ হাজফি কাপ (3): ২০০৭–০৮, ২০১১–১২, ২০১৬–১৭  ব্যক্তিগত ইরান ফুটবল ফেডারেশন পুরস্কার মৌসুমের সেরা খেলোয়াড়: ২০১২–১৩ (তৃতীয় স্থান)  তথ্যসূত্র  বহিঃসংযোগ  Pejman Montazeri at PersianLeague.com Montazeri officially separates from Esteghlal  বিষয়শ্রেণী:১৯৮৩-এ জন্ম বিষয়শ্রেণী:জীবিত ব্যক্তি বিষয়শ্রেণী:ইরানের আন্তর্জাতিক ফুটবলার বিষয়শ্রেণী:ইরানি ফুটবলার বিষয়শ্রেণী:ইরানের হয়ে এশিয়ান গেমসের ব্রোঞ্জ পদক জয়ী বিষয়শ্রেণী:ইরানি প্রবাসী ফুটবলার বিষয়শ্রেণী:কাতারে প্রবাসী ফুটবলার বিষয়শ্রেণী:২০১৪ ফিফা বিশ্বকাপের খেলোয়াড় বিষয়শ্রেণী:ফুটবলে এশিয়ান গেমসে পদক জয়ী বিষয়শ্রেণী:২০০৬ এশিয়ান গেমসের ফুটবলার বিষয়শ্রেণী:২০০৬ এশিয়ান গেমসে পদক জয়ী বিষয়শ্রেণী:কাতার স্টার্স লিগের খেলোয়াড় বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:আল খুরাইতিয়াত স্পোর্টস ক্লাবের খেলোয়াড় বিষয়শ্রেণী:২০০৬ এশিয়ান গেমসের পদক বিজয়ী বিষয়শ্রেণী:ফুটবলে এশিয়ান গেমস পদক বিজয়ী বিষয়শ্রেণী:২০১৯ এএফসি এশিয়ান কাপের খেলোয়াড় বিষয়শ্রেণী:এস্তেগলাল ফুটবল ক্লাবের খেলোয়াড় বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:২১শ শতাব্দীর ইরানি পুরুষ ক্রীড়াবিদ
তৃপ্তিময় আইচ ছিলেন একজন ভারতীয় রাজনীতিবিদ, যিনি ভারতীয় জাতীয় কংগ্রেসের সাথে যুক্ত ছিলেন। তিনি ১৯৪২ সালের ২২ আগস্ট কুমিল্লায় জন্মগ্রহণ করেন, শচীন্দ্র চন্দ্র আইচের পুত্র। তিনি আসানসোলের ভি. ভি. কলেজে পড়াশোনা করেন এবং পরে ইউনিভার্সিটি কলেজ অফ ল থেকে বি.এসসি. এবং এলএল.বি. ডিগ্রি অর্জন করেন। তিনি একজন আইনজীবী হিসেবে কাজ করেন এবং ট্রেড ইউনিয়ন সংগঠনের সাথে জড়িত ছিলেন। ১৯৭০ সালের গোড়ার দিকে তিনি আসানসোল ব্লক কংগ্রেস কমিটির সাধারণ সম্পাদক এবং বর্ধমান জেলা কংগ্রেস কমিটির সদস্য ছিলেন।Who's who 1972: General Election, March 1972. West Bengal Legislative Assembly Secretariat, 1974. p. 3 তিনি ১৯৭২ সালের নির্বাচনে হীরাপুর নির্বাচনী এলাকা থেকে পশ্চিমবঙ্গ বিধানসভায় নির্বাচিত হন। তিনি ১৯,০৬৮ ভোট (৪৮.৬২%) পেয়েছিলেন।Election Commission of India. STATISTICAL REPORT ON GENERAL ELECTION, 1972 TO THE LEGISLATIVE ASSEMBLY OF WEST BENGAL   তথ্যসূত্র   বিষয়শ্রেণী:কুমিল্লার ব্যক্তি বিষয়শ্রেণী:জীবিত ব্যক্তি বিষয়শ্রেণী:পশ্চিমবঙ্গ বিধানসভার সদস্য ১৯৭২-১৯৭৭ বিষয়শ্রেণী:২০শ শতাব্দীর ভারতীয় আইনজীবী বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ বিষয়শ্রেণী:১৯৪২-এ জন্ম
কামিল হাসান আব্দুল্লাহ আহমদ হাসান আল আসওয়াদ (, ; ৮ এপ্রিল ১৯৯৪; কামিল আল আসওয়াদ নামে সুপরিচিত) হলেন একজন বাহরাইনী পেশাদার ফুটবল খেলোয়াড়। তিনি বর্তমানে বাহরাইনী ক্লাব রিফফা এবং বাহরাইন জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় এবং ডান পার্শ্বীয় আক্রমণভাগের খেলোয়াড় হিসেবে খেলেন।  ২০১৩–১৪ মৌসুমে, বাহরাইনী ক্লাব রিফফার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন। কামিল ২০১৫ সালে বাহরাইনের হয়ে আন্তর্জাতিক পর্যায়ে অভিষেক করেছেন; বাহরাইনের জার্সি গায়ে তিনি এপর্যন্ত ৬৮ ম্যাচে ৯টি গোল করেছেন।  প্রারম্ভিক জীবন কামিল হাসান আব্দুল্লাহ আহমদ হাসান আল আসওয়াদ ১৯৯৪ সালের ৮ই এপ্রিল তারিখে বাহরাইনের মানামায় জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ২০১৫ সালের ৩০শে মে তারিখে, ২১ বছর, ১ মাস ও ২২ দিন বয়সে, বাম পায়ে ফুটবল খেলায় পারদর্শী কামিল ওমানের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাহরাইনের হয়ে অভিষেক করেছেন। উক্ত ম্যাচের ৪৬তম মিনিটে মধ্যমাঠের খেলোয়াড় আব্দুল ওয়াহাব আল মালুদের বদলি খেলোয়াড় হিসেবে তিনি মাঠে প্রবেশ করেছিলেন;  ম্যাচটি ০–০ গোলে ড্র করেছিল। বাহরাইনের হয়ে অভিষেকের বছরে কামিল সর্বমোট ৪ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল বাহরাইন  ২০১৫  ৪  ০ ২০১৬  ৮  ০ ২০১৭  ১৩  ২ ২০১৮  ১০  ১ ২০১৯  ১৮  ২ ২০২০  ২  ১ ২০২১  ১৩  ৩ সর্বমোট  ৬৮  ৯  তথ্যসূত্র  বহিঃসংযোগ            বিষয়শ্রেণী:১৯৯৪-এ জন্ম বিষয়শ্রেণী:জীবিত ব্যক্তি বিষয়শ্রেণী:বাহরাইনের আন্তর্জাতিক ফুটবলার বিষয়শ্রেণী:২০১৯ এএফসি এশিয়ান কাপের খেলোয়াড় বিষয়শ্রেণী:বাহরাইনি ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:রিফফা স্পোর্টস ক্লাবের খেলোয়াড় বিষয়শ্রেণী:বাহরাইনি প্রিমিয়ার লিগের খেলোয়াড় বিষয়শ্রেণী:বাহরাইনি প্রবাসী ফুটবলার বিষয়শ্রেণী:২০২৩ এএফসি এশিয়ান কাপের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড়
থাম্ব|225px|বৈশিষ্টসূচক কম খরচে ওয়েবক্যাম যা ব্যক্তিগত কম্পিউটারের সাথে ব্যবহৃত করা হয়। ওয়েবক্যাম হলো বিশেষ ধরনের ভিডিও ক্যামেরা যা একটি কম্পিউটারের সাথে ইউএসবির মাধ্যমে যুক্ত হয়ে ইন্টারনেটে ভিডিও আদান-প্রদান করতে পারে। ১৯৯১ সালে কেমব্রিজ বিশ্ববিদ্যালয় এ ওয়েবক্যাম আবিষ্কার হয়। একুশ শতক থেকে ল্যাপটপ নির্মাতা প্রতিষ্ঠানগুলো ল্যাপটপেই ওয়েবক্যাম যুক্ত করা শুরু করেছে। থাম্ব|225px|Animated set of X-ray images of a webcam. Images acquired using Industrial computed tomography scanning|industrial CT scanning থাম্ব|A webcam installed near Sumburgh Head lighthouse, (shetland). The cliffs are home to large numbers of seabirds and the area is an RSPB nature reserve.   প্রযুক্তি  থাম্ব|225px|ডান|ওয়েবক্যামে সাধারণত একটি লেন্স (উপরে), ইমেজ সেন্সর (নিচে), এবং সমর্থনকারী সার্কিট। ওয়েবক্যামে লেন্স, ইমেজ সেন্সর ও মাইক্রোফোন থাকে। ওয়েবক্যামে সাধারণত চার্জ কাপল্‌ড ডিভাইস বা কপ্লিমেন্টারি মেটাল-অক্সাইড-সেমিকন্ডাক্টর সেন্সর ব্যবহার করা হয়, তবে সস্তা হওয়ার কারণে কপ্লিমেন্টারি মেটাল-অক্সাইড-সেমিকন্ডাক্টর অধিক ব্যবহার করা হয়।  ওয়েবক্যাম বা ওয়েব ক্যামেরা হচ্ছে এক ধরনের ভিডিও ক্যামেরা, যা বাস্তব সময়ের ভিডিও ধারণ করে এবং একটি কম্পিউটার নেটওয়ার্কের মাধ্যমে তা কোনো মনিটরে প্রদর্শন করে৷ বাস্তব সময়ের ভিডিও চিত্র ধারণের পর তা ব্যবহারকারী নিজে দেখতে পারে অথবা ইমেইল ইত্যাদির মাধ্যমে অন্য কোথাও প্রেরণ করতে পারে৷ আই পি ক্যামেরা(যা সাধারণত ইথারনেট বা ওয়াই-ফাই এর মাধ্যমে সংযুক্ত হয়), যেভাবে মূল সিস্টেমের সাথে সংযু্ক্ত হয়ে থাকে, ওয়েবক্যাম সেভাবে যুক্ত না হয়ে সাধারণত ইউএসবি ক্যাবলের মাধ্যমে যুক্ত হয়ে থাকে৷  বৈশিষ্ট্য  ওয়েবক্যাম সাধারণত এর কম মূল্য কিন্তু ব্যবহারের ক্ষেত্রে অধিক সুবিধার জন্য সুপরিচিত৷ দূর হতে ভিডিও কথোপকথনের ক্ষেত্রে ওয়েবক্যাম যেমন বিভিন্ন সুবিধা প্রদান করে থাকে, তেমনি এর বাণিজ্যিক মূল্যও কম৷  ব্যবহার  ওয়েবক্যাম এর সর্বাধিক ব্যবহার হচ্ছে ওয়েব লিঙ্ক তৈরির মাধ্যমে একটি কম্পিউটার বা ডিভাইসকে অপর একটি কম্পিউটার বা ডিভাইসের সাথে সংযুক্ত করে ভিডিও কথোপকথনের সুবিধা প্রদান৷ এক্ষেত্রে কম্পিউটার বা ডিভাইসটি একটি ভিডিও ফোন অথবা ভিডিও কনফারেন্স স্টেশন হিসাবে কাজ করে৷ এছাড়া ওয়েবক্যাম নিরাপত্তা ব্যবস্থা পর্যবেক্ষণ, কম্পিউটার ভিশন, স্বাস্থ্য ক্ষেত্রে, নিরাপত্তা ক্ষেত্রে, ভিডিও সম্প্রচার এবং সামাজিক ভিডিও রেকর্ড করা ইত্যাদি কাজেও ব্যবহৃত হয়ে থাকে৷  বিভিন্ন ধরনের কাজে বিভিন্ন রকমের সফটওয়্যার ব্যবহারের মাধ্যমে ওয়েবক্যামকে বিভিন্ন কাজে ব্যবহার করা হয়ে থাকে৷  ইতিহাস  প্রথম উন্নতকরণের কাজ করা হয় ১৯৯১ সালে, ক্যমব্রিজ বিশ্ববিদ্যালয়ের বিজ্ঞান বিভাগে৷ ১৯৯৪ সালে প্রথম সাদা কালো ওয়েবক্যাম বাণিজ্যিকভাবে বাজারে আসে৷ এটি বাজারজাত করে আমেরিকার একটি কোম্পানি কানেকটিক্স৷ ১৯৯৪ সালের আগস্ট মাসে প্রথম অ্যাপল ম্যাকিনটোশ এর কুইকক্যাম বাজারে আসে৷ এ ওয়েবক্যামগুলোর দাম ছিলো ১০০ ডলার করে৷ ১৯৯৫ সালের অক্টোবরে পার্সোন্যাল কম্পিউটার এ ওয়েবক্যাম ব্যবহারের জন্য মাইক্রোসফট উইন্ডোজ সিরিয়াল পোর্ট ও সফ্টওয়্যার বাজারে নিয়ে আসে৷   তথ্যসূত্র     বিষয়শ্রেণী:যন্ত্র বিষয়শ্রেণী:প্রযুক্তি বিষয়শ্রেণী:তথ্য প্রযুক্তি ব্যবস্থাপনা বিষয়শ্রেণী:টেরাহার্জ প্রযুক্তি বিষয়শ্রেণী:কম্পিউটার প্রযুক্তি বিষয়শ্রেণী:চলচ্চিত্র ও ভিডিও প্রযুক্তি বিষয়শ্রেণী:কম্পিউটিং ইনপুট ডিভাইস বিষয়শ্রেণী:ইংরেজ উদ্ভাবন বিষয়শ্রেণী:ব্যক্তিগত গোপনীয়তা বিষয়শ্রেণী:টেলিকনফারেন্সিং বিষয়শ্রেণী:ভিডিওটেলিফোনি
হেট স্টোরি ৪ হিন্দি ভাষার একটি থ্রিলার চলচ্চিত্র, যেটি রচনা করেছেন সামীরা আরোরা এবং পরিচালনা করেছেন বিশাল পান্ডে। এটি হেট স্টোরি ধারাবাহিকের ৪র্থ কিস্তি।  এই চলচ্চিত্রের প্রধান চরিত্রসমূহে উর্বশী রাউটেলা, ভিভান ভাটেনা, করণ ওয়াহি এবং ইহানা ধিলোন অভিনয় করেছেন।  এই চলচ্চিত্রের শুটিং ২০১৭ সালের জুন মাসে শুরু হয় এবং ২০১৭ সালের সেপ্টেম্বর মাসে যুক্তরাজ্যের লন্ডনে প্রধান চিত্রায়ন সম্পন্ন হয়। এই চলচ্চিত্রটি ২০১৮ সালের ৯ই মার্চ বিশ্বব্যাপী মুক্তি পাবে।   সারাংশ  গল্পটি তাশা নামে একটি মেয়ের যে একজন মডেল হতে চায়। তিনি রাজীর খুরানা নামের একটি ছবিগ্রাহকের জন্য কাজ করেন। তার সাথে তার এবং তাঁর ভাই আরিয়ান খুরানা-র সম্পর্ক আছে। রাজেশ তাকে বিয়ে করতে চায় কিন্তু আরিয়ানও তাকে চায় যদিও সে মায়া-র সাথে সম্পর্কে জড়িত। এখা থেকেই এই ভাইদের মধ্যে একটি যুদ্ধ শুরু হয়। এইভাবেই হেট স্টোরি ৪ শুরু হয়। অভিনয়শিল্পী  উর্বশী রাউটেলা – তাশা  করণ ওয়াহি – রাজবীর খুরানা   বিবান ভাটেনা – আরিয়ান খুরানা   গুলশান গ্রোভার – বিক্রম খুরানা   ইহানা ধিলোন – রেশমা  টিয়া বাজপেয়ী - বিশেষ চরিত্রে  শাদ রানধাওয়া - বিশেষ চরিত্রে  সাউন্ডট্রেক ২০১৮ সালের ৩১শে জানুয়ারি, "আশিক বানায়া আপনে" প্রকাশ করা হয়েছে।  তথ্যসূত্র  বহিঃসংযোগ        বিষয়শ্রেণী:২০১৮-এর চলচ্চিত্র বিষয়শ্রেণী:২০১০-এর দশকের হিন্দি ভাষার চলচ্চিত্র বিষয়শ্রেণী:হিন্দি ভাষার চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:ভারতীয় আদিরসাত্মক চলচ্চিত্র বিষয়শ্রেণী:ভারতীয় আদিরসাত্মক থ্রিলার চলচ্চিত্র বিষয়শ্রেণী:২০১০-এর দশকের আদিরসাত্মক চলচ্চিত্র বিষয়শ্রেণী:২০১০-এর দশকের থ্রিলার চলচ্চিত্র বিষয়শ্রেণী:ভারতীয় রোমাঞ্চকর চলচ্চিত্র বিষয়শ্রেণী:টি-সিরিজের চলচ্চিত্র বিষয়শ্রেণী:লন্ডনে ধারণকৃত চলচ্চিত্র  বিষয়শ্রেণী:প্রতিশোধ বিষয়ক ভারতীয় চলচ্চিত্র
কোর্ট মসজিদ গোপালগঞ্জ শহরের প্রাণকেন্দ্র অবস্থিত একটি প্রাচীন জামে মসজিদ। ১৯৪৭ সালে মসজিদের নির্মাণ কাজ শুরু হয়। শেখ মুজিবুর রহমান ও তার পিতা শেখ লুৎফর রহমান এই মসজিদে নামাজ পড়েছেন।   ইতিহাস   ১৯৪৭ সালে মসজিদটির নির্মাণ কাজ শুরু হয়। নির্মাণ কাজ সম্পন্ন হলে পাকিস্তানের তৎকালীন গভর্নর জেনারেল খাজা নাজিমুদ্দি মসজিদটি উদ্ভোধন করেন।   অবস্থান    তথ্যসূত্র   বিষয়শ্রেণী:ঢাকা বিভাগের মসজিদ বিষয়শ্রেণী:গোপালগঞ্জ সদর উপজেলা বিষয়শ্রেণী:১৯৪৭-এ ব্রিটিশ ভারতে প্রতিষ্ঠিত
চার্লি চৌহান (জন্ম ৮ সেপ্টেম্বর ১৯৯৬) একজন ভারতীয় অভিনেত্রী এবং গীতিকার। তিনি যুবাদের জন্য নির্মিত জনপ্রিয় টিভি ধারাবাহিক বেস্ট ফ্রেন্ডস ফরএভার?  -এ এলা চরিত্রে অভিনয় করার জন্য পরিচিত। তবে তিনি সবচেয়ে বেশি পরিচিত পান এমটিভির ধারাবাহিক ক্যায়সি ইয়ে ইয়ারিয়া -তে মুক্তি বর্ধনের চরিত্রে অভিনয় করে।   এই চরিত্র তাকে যুবসমাজে পরিচিতি দেয় ও বিনোদন জগতে জনপ্রিয় করে তোলে   কর্মজীবন  চার্লি টেলিভিশন ধারাবাহিক বেস্ট ফ্রেন্ড ফরেভার -এর প্রধান চরিত্রে অভিনয় করেছিলেন। তিনি অভিনেতা কুনওয়ার অমর-এর সঙ্গে টেলিভিশনের বিনোদনমূলক নৃত্যানুষ্ঠান নাচ বালিয়ে ৫ -এ প্রতিযোগী হিসাবে অংশ নিয়েছিলেন। তিনি এমটিভির জনপ্রিয় যুব ভিত্তিক শো ক্যায়সি ইয়ে ইয়ারিয়া  -তে মুক্তি বর্ধনের চরিত্রে অভিনয় করার মাধ্যমে সবচেয়ে বেশি জনপ্রিয়তা অর্জন করেছিলেন। এছাড়াও, তিনি বেপরওয়াহিয়ান সংগীত অ্যালবামের অংশ ছিলেন।   চলচ্চিত্র তালিকা    টেলিভিশন  বছর শিরোনাম ভূমিকা রেফ. ২০০৯ এমটিভি রোডিজ ৭ প্রতিযোগী  ২০১২ গুমরাহ: এন্ড অফ ইনোসেন্স রীমা  ২০১২–২০১৩ বেস্ট ফ্রেন্ডস ফরএভার? ইলাক্ষী সিং  ২০১২–২০১৩ নাচ বালিয়ে ৫ প্রতিযোগী  ২০১৩ এমটিভি ওয়েবেড টিয়া  ইয়ে হ্যায় আশিকি - সিজন ১ (পর্ব ১: তাসভীর) সুহিনা ২০১৪ পেয়ার তুনে কেয়া কিয়া মায়া ২০১৪ ইশক কিলস পর্ব ১ রঞ্জিতা ২০১৪–২০১৮ কাইসি ইয়ে ইয়ারিয়াঁ মুক্তি বর্ধন  ২০১৬ ইয়ে হ্যায় আশিকি ৪ ইনারা    চলচ্চিত্র  বছর চলচ্চিত্র ভূমিকা মন্তব্য রেফ. ২০২১ দ্যা ইউসুয়াল নাইট শ্বেতা স্বল্পদৈর্ঘ্য চলচ্চিত্র ২০১৮ দ্যি লাভ বাইটস জারা স্বল্পদৈর্ঘ্য চলচ্চিত্র   তথ্যসূত্র   বিষয়শ্রেণী:১৯৯৬-এ জন্ম বিষয়শ্রেণী:ভারতে নারীর বিরুদ্ধে সহিংসতা বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:হিন্দি টেলিভিশন অভিনেত্রী বিষয়শ্রেণী:ভারতীয় টেলিভিশন উপস্থাপিকা বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:ভারতীয় ধারাবাহিক নাটকের অভিনেত্রী বিষয়শ্রেণী:হিমাচল প্রদেশের অভিনেত্রী বিষয়শ্রেণী:শিমলার ব্যক্তি বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:জীবিত ব্যক্তি
ডার্টি লুকস একটি অলাভজনক  সমষ্টিগত সংগঠন যারা কুইয়ার সম্প্রদায়ের মানুষদের সামাজিক উত্থানের জন্য কর্মরত। এই সংগঠনটির প্রতিষ্ঠা হয়েছিল ২০১১ সালে। এই সংগঠনটি কুইয়ার চলচ্চিত্র, ভিডিও এবং পারফর্মেন্সভিত্তিক শিল্পকর্মের মাধ্যমে কুইয়ার সম্প্রদায়ের ইতিহাস সংরক্ষনের জন্য কর্মরত। এছাড়াও তারা তাদের বিভিন্ন শৈল্পিক প্রদর্শনীর মাধ্যমে প্রান্তিক স্থানে বসবাসকারী কুইয়ার মানুষদের আলোকপাত করে এবং সমাজে সচেতনতা প্রচারে সহায়তা করে ।  ডার্টি লুকস সংগঠন লস অ্যাঞ্জেলেস এবং নিউ ইয়র্ক শহরে বিভিন্ন সময়ে অসংখ্য শিল্প ও চলচ্চিত্র প্রদর্শনীর আয়োজন করেছে। তাদের মূল প্রদর্শনীস্থলগুলোর মধ্যে উল্লেখযোগ্য হল: দ্য মিউজিয়াম অফ মডার্ন আর্ট, দ্য কিচেন, দ্য হ্যামার, মোমা, ওয়ান আর্কাইভস, আর্টিস্টস স্পেস, দ্য ইজিপশিয়ান থিয়েটার, ডাউনটাউন ইন্ডিপেন্ডেন্ট, রেডক্যাট, ইকো পার্ক ফিল্ম সেন্টার এবং জুডসন মেমোরিয়াল চার্চ।  এইসব প্রদর্শনীর মাধ্যমে সংগঠনটি কুইয়ার সম্প্রদায়ের অতীত, সংস্কৃতি ও অস্তিত্বকে দৃশ্যমান করেছে। ২০১৫ সালের জানুয়ারি মাস থেকে ডার্টি লুকস নিয়মিতভাবে লস অ্যাঞ্জেলেসে অনুষ্ঠান আয়োজন শুরু করে। সংগঠনটির প্রতিষ্ঠাতা ও সৃজনশীল পরিচালক হলেন ব্র্যাডফোর্ড নর্ডিন।  বর্তমানে ডার্টি লুকস এমন একটি মঞ্চ হয়ে উঠেছে যেখানে কুইয়ার শিল্পীরা নিজেদের চিন্তাভাবনা ও অভিজ্ঞতাগুলিকে শিল্পরূপে প্রকাশ করতে পারেন, যেখানে কুইয়ার সম্প্রদায় সম্পর্কিত প্রচলিত ধ্যানধারনা ও বৈষম্যমূলক আচরন সম্পর্কে প্রশ্ন করা হয়। ডার্টি লুকস সংগঠনটি কেবল চলচ্চিত্র প্রদর্শনের মধ্যেই সীমাবদ্ধ নয় বরং এটি একটি সাংস্কৃতিক আন্দোলন হিসেবেও বিবেচিত হয়। এই সংগঠন সমাজে বহুত্ববাদ, লিঙ্গ পরিচয় ও যৌন বৈচিত্র্য নিয়ে গুরুত্বপূর্ণ আলোচনার ক্ষেত্র প্রস্তুত করে।   তথ্যসূত্র    বহিঃসংযোগ      বিষয়শ্রেণী:২০১১-এ প্রতিষ্ঠিত সংগঠন বিষয়শ্রেণী:মার্কিন যুক্তরাষ্ট্র ভিত্তিক অলাভজনক সংগঠন বিষয়শ্রেণী:২০১১-এ মার্কিন যুক্তরাষ্ট্রে প্রতিষ্ঠিত
৪৬ জুলীয় বর্ষপঞ্জীর একটি সাধারণ বছর যেটি শনিবার দিয়ে শুরু। সেই সময়ে এই বছর এসিয়াতিকাস ও সিলানাস-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৭৯৯ বছর; রোম প্রতিষ্ঠার বছর)। এই বছরকে ৪৬ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরনের জন্য প্রচলিত পদ্ধতি হয়ে উঠে। ৪৬ বছরকে "গোলমালের শেষ বছর" বলা হয়, কারণ জুলিয়ান সংস্কারের ফলে এটি অতিরিক্ত দীর্ঘ বছর গুলোর (৪৪৫ দিন পর্যন্ত) শেষ বছর ছিল।   ঘটনাবলী    এলাকা অনুসারে  thumb|খরা খরা এবং পঙ্গপালের আক্রমণ মঙ্গোলিয়ান উপত্যকাগুলিতে আঘাত হানে, যায়নগুতে দুর্ভিক্ষ ও বিদ্রোহের কারণ হয়েছিল।  বিষয় অনুসারে    জন্ম    মৃত্যু   als:40er#46  বিষয়শ্রেণী:৪৬